CELEX: 62018CN0163
Language: el
Date: 2018-03-01 00:00:00
Title: Υπόθεση C-163/18: Αίτηση προδικαστικής αποφάσεως την οποία υπέβαλε το Rechtbank Noord-Nederland (Κάτω Χώρες) την 1η Μαρτίου 2018 — HQ, εξ ονόματος της ιδίας και ως νόμιμος εκπρόσωπος του ανηλίκου τέκνου της IP, JO κατά Aegean Airlines SA

28.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/11
            
         Αίτηση προδικαστικής αποφάσεως την οποία υπέβαλε το Rechtbank Noord-Nederland (Κάτω Χώρες) την 1η Μαρτίου 2018 — HQ, εξ ονόματος της ιδίας και ως νόμιμος εκπρόσωπος του ανηλίκου τέκνου της IP, JO κατά Aegean Airlines SA
   (Υπόθεση C-163/18)
   (2018/C 182/12)
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank Noord-Nederland
   
      Διάδικοι στην υπόθεση της κύριας δίκης
   
   
      Ενάγοντες: HQ, εξ ονόματος της ιδίας και ως νόμιμος εκπρόσωπος του ανηλίκου τέκνου της IP, JO
   
      Εναγομένη: Aegean Airlines SA
   
      Προδικαστικά ερωτήματα
   
   
               1)
            
            
               Πρέπει το άρθρο 8, παράγραφος 2, του κανονισμού 261/2004 (1) να ερμηνευθεί υπό την έννοια ότι επιβάτης, ο οποίος δυνάμει της (μεταφερθείσας στο εσωτερικό δίκαιο) οδηγίας 90/314/ΕΟΚ (2) για τα οργανωμένα ταξίδια έχει δικαίωμα να αξιώσει από τον διοργανωτή του ταξιδίου του την επιστροφή του αντιτίμου του εισιτηρίου του, δεν δύναται να αξιώσει την επιστροφή επίσης από τον αερομεταφορέα;
            
         
               2)
            
            
               Αν η απάντηση στο πρώτο ερώτημα είναι καταφατική, δύναται παρά ταύτα ο επιβάτης να αξιώσει από τον αερομεταφορέα την επιστροφή του αντιτίμου του εισιτηρίου του, όταν αποδεικνύεται ότι ο διοργανωτής του ταξιδίου του, σε περίπτωση που είναι υπεύθυνος, δεν είναι από οικονομικής απόψεως σε θέση να επιστρέψει το αντίτιμο του εισιτηρίου και αυτός ο διοργανωτής του ταξιδίου δεν έλαβε μέτρα εγγυήσεως ώστε να διασφαλίσει την επιστροφή;
            
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ 2004, L 46, σ. 1).
   
      (2)  Οδηγία 90/314/ΕΟΚ του Συμβουλίου, της 13ης Ιουνίου 1990, για τα οργανωμένα ταξίδια και τις οργανωμένες διακοπές και περιηγήσεις (ΕΕ 1990, L 158, σ. 59).